આફ્રિકાના બે દેશ ટાંગાનિકા અને ઝાન્ઝીબાર સંલગ્નગ્રંથિથી જોડાયા ત્યારે બૃહદ નવા દેશનું નામ પડાયું ટાન્ઝાનિયા. સિંહ અને વાઘના સંકર સંતાનને સંજ્ઞા મળી લાયન+ટાઇગર=લાયગર. આ રીતે બે શબ્દોની છેડાછેડી બાંધીને બનાવેલો ત્રીજો શબ્દ બને, અંગ્રેઝી મેં લોગ ઉસે ‘પોર્ટમેન્ટિયસ’ (portmanteaus) કહતે હૈં. સમય સમયનું કામ કરે છે ને વક્તના હસીં સિતમથી ટાઇમ ટુ ટાઇમ જમાનાની તાસીર બદલતી જાય તેમ તેમ નવા નવા શબ્દો બોલીમાં ઉમેરાય છે, જેમાં કેટલીક વાર બે જૂના શબ્દોના જોડાણનું પોર્ટમેન્ટિયસ થઈ જાય છે.